Here is a page extracted from Wikipedia that may contain CSS, HTML, and a lot of unformatted text.

Title: Vipera aspis
Content: Vipera aspis ye una especie de gripia u escurzón distribuita por Europa Occidental y que se troba en os Pireneus, Prepireneu, a part alta d'a val d'Ebro y o norueste d'o Sistema Iberico. Perteneixe a o chenero Vipera, familia Viperidae, suborden Serpentes, orden Squamata y clase Reptilia. Ye a mas verenosa d'as tres gripias ibericas.

Se diferencia d'atras gripias en a forma d'o morro, con o cabo prominent, adrezando-se liucherament ent'alto y dos u tres escatas apicals.

Denominacions vernaclas 
Denominacions vernaclas no exclusivas en aragonés son gripia y escurzón. Gripia ye a evolución d'a palabra latina Vipera d'alcuerdo con a fonetica aragonesa (VIPERA > VIPRA > VRIPA > gripia, como en gramito), u escurzón, mes propia d'as parlas aragonesas orientals (Sobrarbe, Ribagorza), y de l'aragonés residual d'o Baixo Aragón, Mayestrato y Gúdar-Chabalambre, y cognato d'o catalán escurçó, que se diz en o catalán nordoccidental d'as comarcas orientals d'Aragón.

Se fa mención d'a gripia como vipra en o "Libro d'el Trasoro" y li dedican un capítol.

Subespecies 
 V. aspis aspis, present en gran parti de Francia, os Pirineus, o sud d'a Selva Negra en Alemanya, o nord d'Italia y l'oeste de Suiza.
 V. aspis atra, en Suiza.
 V. aspis francisciredi, centro d'Italia.
 V. aspis hugyi, Italia meridional.
 V. aspis zinnikeri, present en Gascunya, Andorra y en o Pirineu central espanyol.

Se veiga tamién 
Serpient.
Cullebra.

Vinclos externos 

Vipera
Reptils presents en Aragón
Reptils presents en Italia
Reptils presents en Francia
Reptils presents en Andorra
Reptils presents en Suiza